En em gav a raer neuze gant chwech luskad relijiel disheñvel tamm pe damm an eil eus egile : an Iliz Anglikan hag an Emdennerien a gaver en o zouez an Indepandanted, an Unitarianed, ar Vadezourien, ar Vetodisted ha  Metodisted Wesley. Ouzhpenn eus an diforchioù-se e vez graet ar servij relijiel e kembraeg e chapelioù zo hag e saozneg e chapelioù all. En iliz Llandysul e vez graet ar servij relijiel e kembraeg hag e saozneg da eurioù disheñvel. Indepandanted ha Badezourien Llandysul a zo o frezeg e kembraeg. Neus ket eus an holl luskadoù-se e Llandysul ar Fro dan deiz a-vremañ, met bez zo bet eus outo betek neus ket pell zo.